open-index/open-wikipedia-markdown huggingface dataset:
100 rifler

***100 rifler*** (originaltittel: *100 Rifles*) er en amerikansk krigs- og westernfilm fra 1969 regissert av Tom Gries. Filmen handler om en farget sheriff fra Arizona som drar over grensen til Mexico i jakt på en halvt indiansk ransmann. Indianeren har til hensikt å benytte ranspengene til å kjøpe rifler til sitt undertrykte folk som er nær ved å utryddes av en brutal meksikansk general. De ledende rollene spilles av Jim Brown, Burt Reynolds og Raquel Welch, mens sentrale biroller spilles av Fernando Lamas, Dan O'Herlihy og Eric Braeden.

## Handling
Mexico 1912: Lyedecker er en farget sheriff fra Arizona som reiser over grensen til Mexico på jakt etter Yaqui Joe, en halvt indiansk bankraner som har stjålet 6000 dollar i Arizona. Yaqui Joe akter å bruke pengene til å kjøpe rifler til sitt undertrykte folk i Mexico. Hele hans folk er i ferd med å bli utryddet av en tyrannisk general og han trenger våpnene sårt. Mot sin vilje blir Lyedecker trukket inn i indianernes kamp. Han bli også tiltrukket av Sarita, kvinnen som fungerer som leder for indianerne. Etterhvert blir Lyedecker et samlingspunkt for indianerne og går med lede dem i kamp mot den brutale meksikanske generalen. Han vinner til slutt slaget. Han overgir deretter kommandoen til Yaqui Joe og vender tilbake til Arizona.

## Om filmen
### Anmelderne
Den amerikanske filmkritikeren Roger Ebert gav den 1,5 av 4 stjerner, mens Leonard Maltin gav den 2 av 4 stjerner.

Aftenpostens anmelder gav den god omtale da den gikk på norske kinoer. Anmelderen mente den var både spennende og underholdende og han gav også skuespillerne ros.

### Annet
Den ble innspilt forskjellige steder i Andalucia i Spania. Opptakene ble gjort sommeren 1968.

Produksjonskostnadene var på ca $3,9 millioner.

## Rollebesetning
* Jim Brown – Lyedecker
* Raquel Welch – Sarita
* Burt Reynolds – Yaqui Joe Herrera
* Fernando Lamas – General Verdugo
* Dan O'Herlihy – Steven Grimes
* Eric Braeden – Lt. Franz Von Klemme (som Hans Gudegast)
* Michael Forest – Humara
* Aldo Sambrell – Sgt. Paletes
* Soledad Miranda – Jente på hotell
* Alberto Dalbés – Padre Francisco
* Charly Bravo – Lopez (som Carlos Bravo)
* José Manuel Martín – Saritas far
* Akim Tamiroff – General Romero
* Sancho Gracia – Meksikansk leder
* Lorenzo Lamas – Indianergutt

## Referanser


## Eksterne lenker
*
John London

**John Edward «Jack» London** (født 13. januar 1905, død 2. mai 1966) var en britisk friidrettsutøver som deltok i de olympiske leker 1928 i Amsterdam.

London vant to olympiske medaljer under OL 1928 i Amsterdam. Han kom på andreplass på 100 meter bak Percy Williams fra Canada. Han var også med på det canadiske stafettlaget som kom på tredjeplass på 4 x 100 meter bak USA og Tyskland. De andre på laget var Cyril Gill, Teddy Smouha og Walter Rangeley.
## OL-medaljer
*  1928  Amsterdam -  Sølv i friidrett, 100 meter, menn  Storbritannia
*  1928  Amsterdam - Bronse i friidrett, 4 x 100 meter stafett, menn  Storbritannia

## Referanser


## Eksterne lenker
*
Eirik Espolin Johnson

**Eirik Espolin Johnson** (født 1982) er en norsk stemmeskuespiller. 

Som barn hadde han hovedrollen i musikalen *[[Oliver!]]* på Chateau Neuf. 

## Roller
Årstallene etter filmnavnene angir filmens premieredato i originalversjonen:
* Bill Cipher i Gravity Falls (2014-2016; sesong 2)
* Nova (Sam Alexander) i *Den Ultimate Spiderman*
* Gunther Magnuson i Kick Buttowski (2010-2012)
* Jett Stetson i *[[Big Time Rush]]* (2009)
* *[[Spirit – Hingsten fra Cimarron]]* (2002)
* *Ender uten tenner* (2001)
* Brock i *Pokémon 3 – The Movie* (2001)
* Fomle i *[[Den lille havfruen 2]]* (2000)
* Willis i ** (2000)
* Arthur i *Babar – Elefantenes Konge* (1999)
* *Doug's First Movie* (1999)
* Brock i *Pokémon – filmen* (1999)
* En venn av Terk i *[[Tarzan (film, 1999)|Tarzan]]* (1999)
* Herbert i *[[101 dalmatinere (film fra 1996)|101 dalmatinere]]* (1996)
* Baloo i *[[Jungelbokens jungelunger]]* (1996)
* Pinocchios i *[[Pinocchios fantastiske eventyr]]* (1996)
* Andy i *[[Toy Story]]* (1995)
* Simba om løveunge i *[[Løvenes Konge]]* (1994)
* Richard i *[[Bøkenes herre]]* (1994)
* Edmund i *[[Rock-A-Doodle]]* (1991)
* *[[I Mummidalen]] - Sesong 3* (1991)
* Taran i *[[Taran og den sorte gryte]]* (1985)
* Mowgli i *[[Jungelboken (1967)|Jungelboken]]* (1967)
* Peter Pan i *[[Peter Pan (1953)|Peter Pan]]* (1953)
* Bambi som kalv i *[[Bambi]]* (1942)
* Aleksander i *[[Pinocchio (1940)|Pinocchio]]* (1940)

## Referanser


## Eksterne lenker
* Eirik Espolin Johnson hos IMDB
Sacagawea

**Sacagawea** (også **Sakakawea** og **Sacajawea**, født ca 1788, død 20. desember 1812) var en amerikansk indianerkvinne av Shoshonestammen var med på Lewis og Clarks ekspedisjon. 

 Sacagawea vokste opp med Hidatsafolket som fanget henne som barn. Hun var med som oversetter og guide på utforskningen av USAs vestre deler. Hun var søsteren til den Lemhi-shoshonske høvding *Cameahwait*, og gift med Toussaint Charbonneau, en av medlemmene av Lewis og Clarks ekspedisjon.

Sammen med Lewis og Clark reiste Sacagawea hele avstanden fra Nord-Dakota til Stillehavet i årene 1804 til 1806. Hun har blitt en viktig del av mytene fra Lewis og Clarks ekspedisjoner. Hun nyttes som symbol for kvinners frigjøring, verdi og selvstendighet. Det finnes en rekke statuer og minnesmerker etter hennes bragder.

I 2000 utgav United States Mint en egen mynt, Sacagaweadollaren som en heder til indianerkvinnen. Mynten har et bilde av Sacagawea og hennes sønn, Jean Baptiste Charbonneau.

## Ettermæle

* Sacagawea River, i Montana
* Lake Sakakawea, et basseng i elven Missouri i Nord-Dakota
* USS Sacagawea, et av flere amerikanske skip navngitt etter indianerkvinnen
* Sacagawea dollar
* Mount Sacagawea, fjell i Fremont County, Wyoming, og isbreen Sacagawea breen
* Sacajawea Patera, et landemerke på planeten Venus
* I 2003 ble hun innvotert i National Women's Hall of Fame.

## Referanser


## Litteratur
* Donald Jackson, *Letters of the Lewis & Clark Expedition With Related Documents: 1783-1854*. (University of Illinois Press, Urbana 1962).
* Lennart Lindberg (red), *Nya indianboken. Biografisk handbok* (Stockholm 1990).
Benjamin Hedges

**Benjamin van Doren Hedges jr.** (født 8. juni 1907, død 31. desember 1969) var en amerikansk friidrettsutøver som deltok i de olympiske leker 1928 i Amsterdam.
 
Hedges vant en olympisk sølvmedalje under OL 1928 i Amsterdam. Han kom på andreplass med et hopp på 1,91 bak sin landsmann Robert King som vant med 1,94. 

## OL-medaljer
*  1928  Amsterdam -  Sølv i friidrett, høydehopp  USA

## Eksterne lenker
*
Oluf Lorentzen

**Oluf Emanuel Lorentzen** (født 21. mars 1858 i Kristiania, død 18. april 1921) var en norsk forretningsmann, kjent fra forretninga Oluf Lorentzen.

Han var handelbetjent hos Christian Semb Magnus' vin- og kolonialforretning fra 1874, og overtok forretninga i 1899. Forretninga spesialiserte seg på «finere» matvarer importert fra store deler av verden. Ei rekke delikatessevarer var butikken i begynnelsen nokså aleine i Norge om å presentere. Det sies også at det var hos Lorentzen bananen blei presentert på det norske marked, og det var her Coca-Cola først var i salg.

Sønnene Einar (1887–1939) og Harald Lorentzen (1894–1984) overtok forretninga ved farens død i 1921.

## Referanser
Stamnes (Flatanger)

**Stamnes** er et sted i Flatanger i Trøndelag, omkring 1,5 km fra kommunens administrasjonssted Lauvsnes og 14 km fra tettstedet Vik.
Kautokeino Idrettslag

**Kautokeino Idrettslag** (stiftet i 1938) er et idrettslag fra Kautokeino i Finnmark. Klubben har (pr 2017) 6 undergrupper; Aldersbestemt fotball, håndball, innebandy, senior fotball, ski og turn.

## Fotball
A-laget i fotball spiller i 2022 i 5. divisjon.

### Tabell

## Kjente utøvere
*Håvard Klemetsen, kombinert

## Eksterne lenker
*
Vegard Robinson Bugge

**Vegard Robinson Bugge** (født 7. desember 1989) er en norsk landeveissyklist.

## Karriere
Robinson Bugge viste seg frem på den internasjonale scenen for første gang i U23-VM i landeveissykling 2010. Han lå i tetgruppen da han mistet kjedet i den siste bakken rundt 6 kilometer før målgang, og kom til mål på en 54.-plass, 1:04 bak gullvinner Michael Matthews fra Australia.

Han syklet for det norske UCI-kontinental-laget Team Joker fra 2010 til 2014, før han i 2015 signerte for Team Sparebanken Sør.

I 2010 ble han skadet i en ulykke som involverte en bil, men fikk i juni 2011 mulighet til å trene med det profesjonelle laget Quickstep.

I juni 2015 ble han tatt for brudd på reglene rundt medisinsk fritak under Tour des Fjords 2015. Robinson Bugge brukte astmamedisinen Bricanyl med virkestoffet terbutalin. Han forklarte at han måtte bruke denne medisinen etter å ha gått tom for Ventolin. Robinson Bugge hadde tidligere godkjenning for å bruke Bricanyl, men denne gikk ut i 2009. Han ble utestengt i fire måneder for regelbruddet og ble enig med Team Sparebanken Sør om å løse kontrakten.

I 2016 ga han ut boken *Tren som en sykkelproff* via sitt firma Bugge Sport.

## Meritter

;2010
:Gullfjellet Rundt (Norgescupritt)
;2011
: Nasjonal U23 mester i landeveisritt
:3.-plass sammenlagt Tour of Norway
:6.-plass Flandern rundt U23
;2013
:Gooikse Pijl
;2015
: Klatretrøye, Tour of Norway

## Referanser


## Eksterne lenker
*
Idrettsforeningen Pors

**Idrettsforeningen Pors** (stiftet 25. mai 1905) er et norsk idrettslag fra Porsgrunn. Pors har grupper for boksing, cheerleading, fotball, håndball, innebandy, ski og turn. Idrettslaget har tilhørighet på Porsgrunn vest (Vessia) og har snaut 1000 medlemmer.

## Stiftelsen
Pors ble grunnlagt 25. mai 1905 av Karl Tranberg og Knut Andersen og het til å begynne med *Lyn*. Tranberg var den første formannen. I 1913 ble klubben tatt opp i Norges Fotballforbund og fikk da pålegg om å endre navn for å unngå forveksling med Lyn, Oslo og Lyn, Gjøvik.

## Fotball

Pors har drevet med fotball siden begynnelsen i 1905. Pors har tre sesonger bak seg i øverste divisjon etter krigen, 1947-48, 1948-49 og 1970. Arnold Johannesen og Karl Skifjeld representerte Pors på landslaget på 1940- og 50-tallet.

I 1994 inngikk klubben et sportslig og økonomisk samarbeid med Odd under navnet Grenland Fotball. Pors trakk seg i 2009 ut av samarbeidet. Klubben spilte i 2. divisjon fra 2007 til 2014, og spiller i 3. divisjon i 2015.

Pors stadion ble åpnet 14. juni 1936. Før dette hadde klubben holdt til på Grønlands plass.

## Boksing
Boksegruppa i Pors ble grunnlagt i 1934. Klubbens boksere trener i Kjølneshallen i Porsgrunn.

13 Pors-boksere har blitt norgesmestere som senior, flere av disse trent fram av Thor Skarnæs. Jørn Johnson deltok i OL i Atlanta i 1996.

## Skisport
Pors har hatt aktivitet innen skisport siden 1906. I dag har klubben hoppgruppe og eget hoppanlegg på Rugtvedt som har vært i Pors’ eie siden 1919. Den største bakken har kritisk punkt på 62 meter. Pors arrangerte NM i hopp i 1952 med om lag 20 000 tilskuere.

## Andre idretter
Pors Turn kom til i 1946. Turnerne i Pors trener i Vestsiden idrettshall.

Pors Cheerleading ble startet i 2008 som Pride cheerleading og ble egen undergruppe under Pors IF i 2010.

Pors Håndball ble stiftet i januar 1946. Klubben har 170 spillere, 14 lag og spiller i 1. divisjon for damer. Pors Håndball trener og spiller hjemmekamper i Vessiahallen like ved Pors stadion.

Pors Innebandy ble etablert i 2006. Klubben har et seniorlag som spiller i innebandyserien i Agder.

Pors' bandygruppe ble startet 28. februar 1935. Klubben har spilt fem sesonger i eliteserien i bandy, senest i 1991. Målvakten Atle Steen fikk åtte landskamper på 1980-tallet. Pors bandy har ligget i dvale i flere år, men i mars 2013 stilte klubben lag under en rinkbandyturnering for lag fra Grenland. Pors var også med da turneringen ble gjentatt i 2014.

## Referanser




## Se også
*Pors Grenland

## Eksterne lenker
* 
* Pors Boksing
* Pors Pride Cheerleeding
* Pors Grenland Fotball
* Pors Håndball
* Pors Innebandy
* Pors Ski
* Pors Turn
Inga Swenson

**Inga Swenson** (1932–2023) var en amerikansk skuespillerinne.

## Liv og virke

### Bakgrunn
Inga Swenson ble utdannet ved Central High School i hjembyen Omaha i Nebraska, i 1950. Swenson var medlem av studentforeningen Alpha Phi Sorority ved Northwestern University der hun studerte drama og skuespill.

### Karriere
Hun var utdannet lyrisk sopran og opptrådte på Broadway i musikalen *New Faces* rundt 1956, *The First Gentleman* i 1959, og hun ble nominert til Tony-prisen for beste kvinnelige hovedrolle i en musikal for rollene i *110 in the Shade* (1964) og *Baker Street* (1965).

Ved siden av Broadway-opptredenene spilte hun også i flere fjernsynsserier. Swenson spilte i to episoder av *[[Bonanza]]* («Inger, My Love» i 1962 og «Journey Remembered» i 1963). I situasjonskomedien *[[Benson]]* spilte hun Gretchen Kraus, en syrlig og dominerende tysk kokke. Den rollen fikk hun takket være rollen som Ingrid Svenson, Corinne Tates biologiske mor (Diana Canova), i fjernsynskomedien *[[Forviklingar]]*. I 1985 og 1986 var hun igjen å se i en fjernsynsserie, denne gangen som matriarken Maude Hazard i miniserien *[[Nord og sør]]*.

Swenson var gift med skuespiller og sanger Lowell Harris, som hun fikk sønnene James (avdød) og Mark med.

Selv om det svensk-klingende navnet hennes og aksenten hun brukte blant annet i *Benson* ble et kjent varemerke i USA, snakket hun vanligvis med en normal amerikansk aksent.

## Referanser


## Eksterne lenker
*
Rakke

**Rakke** kan bety:

* Rakke (Larvik), område på Brunlanes i Larvik kommune
* Rakke (maritim), oppheng for rær på seilfartøy
* Rakke kommune, tidligere kommune i Estland
Regionfelt Østlandet

**Regionfelt Østlandet** (**RØ**) er et  193 kvadratkilometer skyte- og øvingsfelt ved Gråfjellet i Åmot kommune i Innlandet, tilhørende Forsvaret.

Feltet ble bestemt 23. mars 1999 av Stortinget ved et knapt flertall fra Fremskrittspartiet, Høyre og Arbeiderpartiet. Fylkestinget samt kommunestyrene i Åmot, Elverum og Rendalen var imot utbyggingen. Det har vært uttrykt sterke bekymring fra miljøbevegelsen angående miljøforurensning og støy fra feltet, og det har blitt utført sivil ulydighet ved utbyggingen.
Philip Pedersens vei

**Philip Pedersens vei** er en vei i Bærum. Den ligger på Lysaker, ikke langt fra Stabekk og Fornebu.

Veien går i hovedsak parallelt med Drammensveien (E18). Den er en blindvei, og går ut fra Professor Kohts vei.

Det er fire bygninger med adresse Philip Pedersens vei, alle kontorbygninger. Philip Pedersens vei 1 disponeres av Cisco Norge, mens Philip Pedersens vei 7 (kalt «Lysaker Polaris») disponeres av Technip Norge AS. I 2016 ble Philip Pedersens vei 20 omgjort til transittmottak for asylsøkere, men ble lagt ned etter bare sju måneder. Før veien ble overtatt av kontorbygninger på 1990-tallet bestod bebyggelsen av rekkehus og lavblokker.

Veien er oppkalt etter ingeniør Karl Philip Pedersen (1889–1951), blant annet kjent som Norsk Teknisk Museums første leder.

## Referanser



## Eksterne lenker
*
Greatest Remix Hits 1

***Greatest Remix Hits 1*** er et remixalbum av den australske sangeren Kylie Minogue. Albumet ble opprinnelig utgitt eksklusivt i Japan i 1993, men ble utgitt på nytt i 1997 i Australia.

Albumet inneholder sjeldne og tidligere utilgjengelige remixer av sanger fra Minogues studioalbum fra 1987 til 1992.

## Sporliste
;CD 1
# «I Should Be So Lucky» (The Bicentennial Remix) – 6:12
# «Got to Be Certain» (Ashes to Ashes – The Extra Beat Boys Remix) – 6:51
# «The Loco-Motion» (The Sankie Remix) – 6:54
# «Je Ne Sais Pas Pourquoi» (Moi Non Plus Mix) – 5:53
# «Made in Heaven» – 3:29
# «All I Wanna Do» – 6:02
# «It's No Secret» (Extended) – 5:33
# «Hand on Your Heart» (Dub) – 5:32
# «Just Wanna Love You» – 3:33
# «Never Too Late» (Extended) – 6:10
# «We Know the Meaning of Love» – 5:53

;CD 2
# «Step Back in Time» (Walkin' Rhythm Mix) – 7:59 
# «What Do I Have to Do?» (Remix) – 7:06
# «Shocked» (DNA Mix) – 6:14
# «Word Is Out» – 5:51
# «Keep on Pumpin' It Up» (Astral Flight Mix) – 6:53
# «If You Were with Me Now» – 5:10
# «Do You Dare» (New Rave Mix) – 6:39
# «Finer Feelings» (Brothers in Rhythm 7" Mix) – 3:45
# «Closer» (Edit) – 3:58
# «What Kind of Fool (Heard All That Before)» (Tech No Logical Mix) – 6:53
# «Celebration» (Have a Party Mix) – 7:02

## Eksterne lenker
* 
* ''Greatest Remix Hits 1'' på Allmusic
Rakke (jernbeslag)

**Rakke** er jernbeslaget som benyttes for å henge opp en rå på masten på skværriggede fartøyer. Enkelte rakker er fast montert, så som rakke for mastens hovedseil og nedre merseseil mens andre hadde en glidende kobling til masten som gjore det mulig å senke rærne og på den måten redusere seilflate og å senke tyngdepunktet i riggen.

## Se også
* Enkel rakke i tre. Brukt på mindre båter.

## Litteratur
* Bro, Bjarne: Praktisk Sjømannskap. Oscar Andersens boktrykkeri, Oslo. 1944. side 54
Fisklössjön

**Fisklössjön** er en innsjø i Oldfjällen i Krokom kommune, Jämtland, Sverige. Innsjøen består av to sammenhengende innsjøer, *Övre Fisklössjön* og *Nedre Fisklössjön*. Mellom Fisklössjön og Övre Oldsjön ligger blant annet *Fisklöstjärnen*.

Fisklössjön dreneres gjennom Fisklösån til Yttre Oldsjön, og deretter gjennom Långan til Landögssjön og Indalsälven.
Flåsjön (Strömsund)

**Flåsjön** er en innsjø i Strömsund kommune i Jämtland, Sverige. Innsjøen har et areal på 110 kvadratkilometer og er 94 meter dyp. Vannflaten ligger 266,9 meter over havet.

Flåsjön ligger i nedbørsområdet til Ångermanälven. Sjøen har sin hovedtilførsel fra Fånån i nordvest, og har sitt utløp gjennom Flåsjöån i øst.

Det samlede nedbørsfeltet utgjør 1 048,93 kvadratkilometer, hvorav 50 % er skog og 37,5 % vannflater.

Den økologike statusen klassifiseres som «utilfredsstillende», mye på grunn av vannstandsreguleringer.

## Se også
* Liste over innsjøer i Skandinavia

## Referanser
Filippo Savini

**Filippo Savini** (født 2. mai 1985) er en profesjonell italiensk landeveissyklist. Savini ble profesjonell for det irskregistrerte laget Ceramica Panaria-Navigare i 2007.

## Meritter
* 2005 Seier, etappe 5, Giro delle Valli Cuneesi nelle Alpi del Mare
* 2006 Seier, Memorial Danilo Furlan og Circuito Internazionale di Caneva
* 2008 Seier, etappe 8, Tour de Langkawi og etappe 4, Presidential Cycling Tour of Turkey
* 2011 Seier, etappe 3, Vuelta a Castilla y León

## Referanser


## Eksterne lenker
*
Fångsjön

**Fångsjön** er en innsjø nord i Jämtland, Sverige, ca 6 km sørøst for Strömsund, mest kjent for sine hellemalinger. Det er også avdekket steinalderboplasser og fangstgroper i tilknytning til innsjøen. Fångsjön er med sine forhistoriske levninger av nasjonal svensk interesse for kulturbevaring, og er derfor vernet i henhold til Miljöbalken.

## Hellemalingene
På en bratt klippe ved den nordøstlige bredden av Fångsjön, midt på *Fångsjöberget*, finner man hellemalingene. De består av tre figurgrupper som inneholder blant annet to menneskefigurer og et tjuetalls elgfigurer. Motivene er vendt mot innsjøen, og kan lettest studeres fra isen eller fra den nyanlagte bryggen som fører fram til helleristningene. Hellemalinger er vanskelige å tidsbestemme, men disse er sannsynligvis utført av et jegerfolk i eldre steinalder, omkring 4000-3500f.Kr. 

## Eksterne lenker
* Länsstyrelen i Jämtlands län (Fångsjön som kulturmiljö)
* FMIS Ström 332:1, *Riksantikvarieämbetet*.
Gesunden

**Gesunden** er en innsjø langs Indalsälven øst i Jämtland, Sverige. Innsjøen har et overflateareal på knapt 30 km². Ved innsjøens vestbredde ligger Stugun, mens Riksväg 87 følger Gesundens nordre bredd.

De geologiske forholdene ved sjøens østende er helt tilsvarende som ved den tildigere Ragundasjön. Det eksisterende utløpet går over en fjellterskel, og ned Krångedeforsarna som nå er utbygget for kraftproduksjon. Litt sør for dette, ved Tjärnviken, er sjøen demmet opp av en endemorene med bare løsmasser. I 1828 ble det lansert planer om en kanal her gjennom Tjärnviksdalen. En kanal her ville kunne medføre en liknende katastrofe som den som skjedde med Ragundasjøen i 1796. Planene ble stoppet av länshøvding Mikael von Törne.

## Se også
* Liste over innsjøer i Skandinavia

## Referanser
Sacha Modolo

**Sacha Modolo** (født 19. juni 1987) er en profesjonell italiensk landeveissyklist. Modolo ble profesjonell for det irskregistrerte laget Colnago CSF Inox i 2010.

## Karriere
Ble profesjonell i Colnago-laget foran 2010-sesongen, etter en sterk 2009-sesong der høydepunktet var bronsemedaljen under U23 EM på landevei. Starten av debutsesongen var god med noen fine plasseringer i spurtene under Giro di Sardegna og Tirreno–Adriatico. Under den tradisjonsrike endagsklassikeren Milano–Sanremo oppnådde han en fjerdeplass. Han fikk også sin debut i Giro d'Italia hvor han var med i noen av spurtene, men brøt på etappe 8. 2011-sesongen ble innledet med moderate resultater. Denne trenden snudde imidlertid under Albert Achterhes Profronde van Drenthe der han avsluttet som nummer 2. I Giroen var han fremme i en del av spurtene, men brøt på etappe 12.

## Meritter

;2006
:Cavaso del Tomba
:Giro del Casentino
;2007
:San Vendemiano
:Etappeseier Giro delle Valli Cuneesi nelle Alpi del Mare
:GP Industria del Cuoio e delle Pelli
;2008
:Piccola Sanremo
:Memorial Danilo Furlan
:Trofeo Matteotti, U23
:Etappeseier Giro delle Valli Cuneesi nelle Alpi del Mare
:GP Industria del Cuoio e delle Pelli
;2009
:Memorial Angel Fumagalli
:Giro del Belvedere
:GP Liberazione, U23
;2011
:To etappeseire Tour of Qinghai Lake
:Etappeseier Brixia Tour
:To etappeseire Post Danmark Rundt
:Coppa Agostoni
:To etappeseire Giro di Padania
;2012
:Etappeseier Tour of Turkey
:Etappeseier Giro di Padania
;2013
:Etappeseier Tour de San Luis
:6 etappeseire Tour of Qinghai Lake
:Coppa Bernocchi
:Memorial Marco Pantani
;2014
:Etappeseier Tour de San Luis
:Trofeo Palma
:Trofeo Ses Salines
:Etappeseier Volta ao Algarve
:To etappeseire Tredagers i De Panne
:Etappeseier Sveits rundt
:Etappeseier Tour of Beijing
;2015
:Etappeseier Tour of Turkey
:To etappeseire Giro d'Italia

## Referanser


## Eksterne lenker
*
John Golland

**John Golland** (født 14. september 1942 i Ashton-under-Lyne, Tameside, død 14. april 1993 i Dukinfield Tameside) var en engelsk komponist og korpsdirigent.

Golland studerte og spesialiserte seg i komposisjon ved De La Salle College og Royal Manchester College of Music. Han er mest kjent for sine komposisjoner for brassband.

## Utvalgte verker
* *Sounds*, opus 37 (ble benyttet som pliktnummer i forbindelse med EM for brassband i 1993)
* *Concerto for Band*, opus 82
* *Aria*, opus 83

## Referanser
Gärdessjön

**Gärdessjön** er en innsjø ved Gärde i Krokom kommune, Jämtland, Sverige.

Ved innsjøens utløp, Gärdesån, er det 7000 år gamle helleristninger. Menneskene som laget disse helleristningene antas å ha tilhørt et fangstfolk som minst gjennom hele steinalderen oppholdt seg i området ved Gärde. Langs den vestre delen av Gärdessjön finnes det mange steinalderboplasser, samt at det er en rekke fangstgroper rundt innsjøen.

## Referanser
Greatest Remix Hits 2

***Greatest Remix Hits 2*** er et remixalbum av den australske sangeren Kylie Minogue. Albumet ble opprinnelig utgitt eksklusivt i Japan i 1993, men ble utgitt på nytt i 1997 i Australia.

Albumet inneholder sjeldne og tidligere utilgjengelige remixer av sanger fra Minogues studioalbum fra 1987 til 1992.

## Sporliste
;CD 1
#«Got to Be Certain» (Extended) – 6:36
#«Kylie's Smiley Mix» (Extended) – 6:17
#«Getting Closer»" (7" version) – 3:33
#«Je Ne Sais Pas Pourquoi» (The Revolutionary Mix) – 7:16
#«Made in Heaven» (Made in England Mix) – 6:20
#«Especially for You» (Extended) – 5:01
#«Hand on Your Heart» (The Great Aorta Mix) – 6:26
#«Wouldn't Change a Thing» (Your Thang Mix) – 7:10
#«Tears on My Pillow» (More Tears Mix) – 4:05
#«Better the Devil You Know» (Mad March Hare Mix) – 7:09
#«I'm Over Dreaming (Over You)» (Extended Remix) – 4:54

;CD 2
#«The Loco-Motion» – 3:17
#«What Do I Have to Do?» (The Pump and Polly Mix) – 7:48
#«Shocked» (Harding/Curnow Mix) – 7:31
#«Say the Word, I'll Be There» – 4:00
#«Keep on Pumpin' It Up» (Angelic Remix) – 7:24
#«Give Me Just a Little More Time» (12" version) – 4:35
#«Do You Dare?» (NRG Mix) – 7:04
#«Finer Feelings» (Brothers in Rhythm 12" Mix) – 6:47
#«Closer» (The Pleasure Mix) – 6:49
#«What Kind of Fool (Heard All That Before)» (No Tech No Logical Mix) – 9:55
#«Got to Be Certain» (Out for a Duck, Bill, Platter Plus Dub Mix) – 3:17

## Eksterne lenker
*
Henrik Wergelands gate (Kristiansand)

**Henrik Wergelands gate** (1-85, 2-110) er en gate i Kvadraturen i Kristiansand som ligger i bydelen Kvadraturen/Eg. Gaten har sitt løp fra Vestre Strandgate til Elvegata. 118 eiendommer er matrikulert til gaten. Den hadde tidligere navnet Konsumsjonsgaten.

Parallellgaten mot nord er Kristian IVs gate, mot sør, Skippergata.

Henrik Wergelands gate er en av de fem langgatene hvor bil- og busstrafikk kan krysse Markens gate som i store deler av sitt løp er gågate. Gaten har busstopp og beliggenheten i forhold til jernbane- og rutebilstasjon gjør at den til tross for smale gangarealer, få oppholdssteder og trafikkbelastning er den av byens langgater som har størst antall fotgjengere.

Gaten er navngitt til ære for Henrik Wergeland som ble født i Dronningens tverrgade i Christianssand i 1808 og som hadde sine tidlige barneår i byen inntil han som niåring flyttet med familien til Eidsvold.

## Referanser
Kristian IVs gate (Kristiansand)

**Kristian IVs gate** (1-103, 2-100) er en gate i Kvadraturen i Kristiansand som ligger i bydelen Kvadraturen/Eg. Gaten har sitt løp fra Vestre Strandgate til Otra. 82 eiendommer er matrikulert til gaten. Den hadde tidligere navnet Fjellgaten.

Parallellgaten mot nord er Tordenskjolds gate, mot sør, Henrik Wergelands gate.

Gaten er den eneste i Kvadraturen som fortsatt har trehusbebyggelse i samtlige kvartaler langs gateløpet. I kvartalet mellom Kirkegata og Festninggaten ligger Stener Heyerdahls park. Forøvrig er det karrébebyggelse som dominerer gaten, med unntak av et par området som etter sanering av trehusbebyggelse brukes til parkering.

Gaten har sitt navn etter byen grunnlegger, og kongen ga oppdraget med å utarbeide en byplan til den danske ingeniøren Hans Jacobsen Schiørt. Hans plan for en by med kvadratur etter renessanseidealer er i hovedsak fulgt frem til i dag, men noen Schiørtsgate har byen imidlertid ikke.

## Referanser
Enden av november

«***Enden av november***» er en sang av det norske rockebandet Kaizers Orchestra. Den ble utgitt på bandets fjerde studioalbum, Maskineri, 18. februar 2008, og som iTunes-single, radiosingle og på MySpace 17. desember 2007. Sangen er skrevet av bandets frontmann og vokalist Janove Ottesen, og produsert av Ottesen og Mark Howard.

Sangen ble øvd inn for første gang 19. november 2006, under lydsjekk på Tobaken, Esbjerg, Danmark. Sangen ble skrevet tidligere samme dag. Låta ble spilt inn i Berlin i november 2007. Låta blei mikset og mastret i Los Angeles i desember 2007.

Singelen lå to uker på VG-lista i 2008, med nummer atten som beste plassering.

En musikkvideo ble også laget til sangen.

Sangen var også med på livealbumet 250 Prosent, utgitt i 2008.

## Listeplasseringer

## Referanser


## Eksterne lenker
* Teksten til låta
* Musikkvideoen
* Klipp fra verdenspremieren av låta på nrk.no
Bahai-troens skrifter

***bahai-troens skrifter*** er en bok i Bokklubbens serie Verdens Hellige Skrifter, redigert av Arne Ruste og utgitt i 2007. Boken inneholder tekster skrevet av fire av bahai-troens profeter og ledere: Báb (1819–50), Bahá'u'lláh (1817–92), `Abdu'l-Bahá (1844–1921) og Shoghi Effendi (1897–1957).

## Bakgrunn
Bahai er en av de yngste religionene, og regner sin opprinnelse til 21. april 1863, da Bahá'u'lláh kunngjorde sin misjon, bygget på visjoner som ham og forløperen Báb hadde mottatt siden 1844. Begge hadde sjiamuslimsk bakgrunn. Religionen presenterer seg som fullendelsen av alle tidligere religioner, og har et budskap om fred og menneskehetens enhet.

## Innhold
* Av Báb:
***Tavle til den første av den Levendes bokstaver;*
***Qayyúmu'l-Asmá';*
***[[Den persiske Bayánen]];*
***Dalá'il-i-Sab'ih*
* Av Bahá'u'lláh:
***[[De skjulte ord]];*
***[[De syv daler]];*
***[[Visshetens bok]] ([[Kitab-i-Iqan]]);*
***[[Den aller helligste bok]] ([[Kitab-i-Aqdas]])*
* Av `Abdu'l-Bahá:
***[[Kunngjøringen om universell fred]];*
***De elleve prinsipper i Bahá'u'lláhs lære*
* Av Shoghi Effendi:
***Menneskehetens enhet;*
***Et mønster for fremtidens samfunn;*
***Verdenssamveldet*
For de tre første forfatternes vedkommende inneholder boken også et lite utvalg kortere tektster. I tillegg inneholder boken et utvalg bønner og erklæringen *[[Løftet om fred i verden]]*, som er skrevet av bahais internasjonale råd Det universelle rettferdighetens hus i 1985.

## Litteratur
* *Bahá'í-troens skrifter*. Utvalg og innledende essay av Arne Ruste; oversatt av Arne Ruste og Nasjonalt åndelig råd for bahaier i Norge. Bokklubben, 2007. XLVII, 324 s. (Verdens hellige skrifter; 43). ISBN 978-82-525-6347-4

* Bahá'u'lláh: *De skjulte ord*. Oversatt fra engelsk av Gunnar Lange Nilsen. Gyldendal, 1988. 61 s. ISBN 82-90159-05-6 og ISBN 82-05-10694-0 (1977-utgaven)
* `Abdu'l-Bahá: *Abdull-Baha's visdom, taler holdt av Abdull Baha i Paris og London 1911-13*. Utgitt av Nasjonalt åndelig råd. Oslo, 1974
* *Bahai bønner : et utvalg av bønner åpenbart av Bab, Baha'u'llah og Abdul-Baha*. Utgitt av Najonalt åndelig råd for Baha'ier i Norge. Oslo, 1984. ISBN 82-90224-06-0
* Shoghi Effendi: *Appell til nasjonene, utdrag fra Shoghi Effendi's skrifter*. Bahá'í forlag, 1986. ISBN 82-90224-08-7
Hannah Taylor-Gordon

**Hannah Taylor-Gordon** (født 6. mars 1987 i London, England) er en engelsk skuespillerinne.

Taylor-Gordon gjorde sin debut som film-skuespiller i 1993 med filmen *[[The House of the Spirits]]* der hun spilte den unge Blanca Trueba. Taylor-Gordon er kjent for sin rolle som Anne Frank i TV-miniserien *Anne Frank: The Whole Story* som hun mottok både en Emmy og en Golden Globe-nominasjon for. Hun har også spilt karakteren Irene i filmen *The Fine Art of Love*, basert på en roman av Frank Wedekind. 

Taylor-Gordon har vært skuespiller siden hun var fire år gammel. Hennes første rolle som skuespiller var i den britiske TV-serien *Casualty*. Mer nylig har hun dukket opp i teaterstykket *Bye Bye Birdie*. Taylor-Gordon var den eldste av i alt syv barn. En av hennes søstre er skuespiller Talya Gordon. Taylor-Gordon studerte kunsthistorie og italiensk språk ved University College London og senere ble hun utdannet ved skuespiller-skolen Lee Strasberg Theatre and Film Institute som ligger i New York. Hun liker tennis og ridning.

## Eksterne lenker
* 
*
Jon Tenney

**Jon Tenney** (født 16. desember 1961 i Princeton i New Jersey) er en amerikansk skuespiller.

Tenney var gift med skuespiller Teri Hatcher fra 1994 til 2003. De har datteren Emerson Rose Tenney, født i 1997, sammen. Tenney har gjort gjesteopptredener i TV-serier som *[[Will & Grace]]*, *[[Murphy Brown]]*, *Spenser: For Hire* og *Get Real*. Tenney har en fast birolle i TV-dramaserien *[[The Closer]]*. Han spilte også rollen som doktor Simon i TV-serien *[[Brothers & Sisters]]*. Tenney skal skildre rollen som Martin Jordan i den kommende superhelt-filmen Green Lantern i 2011.

## Referanser


## Eksterne lenker
*
Gyda

**Gyda** er et skandinavisk kvinnenavn. Det er en opprinnelig gammeldansk form av det norrøne navnet *Gyða*, som var en kortform av *Gyríðr*, *Guðríðr* og *Guðfríðr*, som alle er kombinasjoner av *guðr*, «gud», og *fríðr*, «vakker». Navnet ble noen ganger skrevet *Judit* i latinisert form. *Gydha* var en gammelsvensk form av navnet, og *Gytha* og *Githa* var gamle engelske former av navnet.

*Gyda* har norsk navnedag 6. juni.

## Utbredelse
Det norrøne navnet *Gyða* er kjent brukt i Norge på 1000-tallet. Navnet er kun brukt i fire runeinnskrifter fra vikingtiden, så det var neppe blant de mest brukte navnene i Norden på den tiden. *Gyda* (i forskjellige skriveformer) var et vanlig navn i Norge i senmiddelalderen. Over 20 forskjellige personer med navnet er nevnt i Regesta Norvegica. Formen *Gyda* er først kjent brukt på slutten av 1800-tallet i Norge og Sverige.

Navnet brukes i dag hovedsakelig i Norge og Danmark, men er ikke blant de mest bruke navnene i noen av disse landene. I Norge var navnet mer populært på begynnelsen av 1900-tallet enn det er i dag.

|}

## Kjente personer med navnet
Personene i listen er ordnet kronologisk etter fødselsår.
* Gyda Eiriksdotter, en av Harald Hårfagres hustruer
* Gyda Bloch Thorsen (f. 1981), norsk profesjonell danser
* Gyda Enger (f. 1993), norsk skihopper
* Gyda Christophersen, norsk biolog
* Gyda Westvold Hansen, (f. 2002), norsk kombinertløper

## Annen bruk av navnet
* Gydafeltet, oljefelt i Nordsjøen

## Referanser


## Eksterne lenker
Alexis Smith

**Alexis Smith** (1921–1993) var en canadiskfødt skuespiller.

Smith signerte en kontrakt med filmstudioet Warner Bros. etter å ha blitt oppdaget av en talentspeider. Smith dukket opp i flere store Hollywood-filmer i 1940-årene og hadde en bemerkelsesverdig karriere på Broadway i 1970. Hun vant Tony-prisen for beste kvinnelige hovedrolle i en musikal i 1972. Smith hadde en fast rolle i TV-serien *[[Dallas (TV-serie)|Dallas]]*, som Clayton Farlows søster Jessica Montford, i 1984 og igjen i 1990. Smith ble nominert til Emmy-prisen for sin gjesteopptreden i TV-serien *[[Cheers]]* i 1990. Smith døde av kreft i sitt hjem i Los Angeles i California, i juni 1993, på dagen etter sin 72-årsdag. Hun hadde ingen barn og etterlot seg sin ektemann, skuespilleren Craig Stevens. Smiths siste film, *[[Uskyldens tid (film)|Uskyldens tid]]* (1993), ble utgitt kort tid etter hennes død.

## Referanser


## Eksterne lenker
*
Natalia Tena

**Natalia Tena** (født 1. november 1984 i Surrey, England) er en britisk skuespiller og musiker. 

Tena synger og spiller trekkspill i bandet Molotov Jukebox. I løpet av hennes skuespiller-karriere, er Tena best kjent for rollen som Nymfadora Dult i filmserien om Harry Potter og som karakteren Ellie i filmen About A Boy fra 2002. Tena snakker flytende spansk. Tena dukket opp i filmatiseringen av Harry Potter og Føniksordenen, en rolle hun gjentok i dens oppfølgere Harry Potter og Halvblodsprinsen og senere i Harry Potter og dødstalismanene. I juli 2010 ble det bekreftet at Tena hadde blitt tildelt en rolle i TV-serien Game of Thrones på TV-kanalen HBO.

## Referanser


## Eksterne lenker
* 
* 
*
Sjølystlokket

**Sjølystlokket**, eller **Sjølysttunnelen**, er en tunnel på 170 meter som ble til ved at det ble bygget vegger og tak over en del av  forbi stedet hvor Norges Varemesse på Sjølyst tidligere lå. Da Norges Varemesse flyttet bort fra sine anlegg på landsiden av E18 ble området utviklet til et boligområde av høy standard, men det ble ansett ikke å være salgbart uten at man skjulte E18 fra synsfeltet. Utviklingsprosjektet bekostet derfor å legge lokk på E18.

## Se også
* Framneslokket
* Lysakerlokket
* Veitunneler i Norge

## Referanser
Victoria Tennant

**Victoria Tennant** (født 30. september 1950 i London, England) er en engelsk skuespillerinne. 

Hennes mor, Irina Baronova, var en russisk prima ballerina som dukket opp ved Ballet Russes de Monte Carlo og hennes morfar, Misha Baronov, var en høytstående offiser i den russiske marinen. Tennant har også en søster, Irina, og en bror, Robert, som begge ble stygt skadet i bilulykke som drepte deres far i 1967. Tennant ble trent i ballett av hennes mor og hun studerte ved Central School of Speech og ved University of London der hun også studerte skuespill og drama. Tennant var gift med Steve Martin fra 1986 til 1994, hun spilte mot ham i All of Me og LA Story. Siden 1996 har Tennant vært gift med Kirk Justin Stambler, en advokat hos Warner Bros, som hun har en datter og en sønn sammen med. Victoria Tennant er fjernt i slekt med skuespillerinnen Barbara Tennant (1892–1982) fra stumfilmens tid. I 2008 hadde Tennant en rolle i filmen *[[88 minutes]]*.

## Referanser


## Eksterne lenker
*
Boog & Elliot 2 – Villdyrene mot Kjæledyrene

***Boog & Elliot 2 – Villdyrene mot Kjæledyrene*** er en amerikansk animasjonsfilm fra 2008, og er oppfølgeren til *[[Boog & Elliot – Gutta på Skauen]]* fra 2006. Begge er data-animerte filmer produsert av Columbia Pictures.

## Handlingsreferat
Elliot har vokst ett gigantisk nytt gevir, og planlegger å gifte seg med kjæresten sin Giselle. Men ved et uhell blir Elliots nye gevir slått av, og de ser nå ut som de gjorde i den første filmen - noe som opprører ham. Mr. Weenie oppdager et spor av hundekjeks som hans tidligere eier etterlot seg, og Weenie begynner å følge dette sporet. I løpet av bryllupet blir Elliot vitne til at Weenie blir tatt bort av sine gamle eiere, Bob og Bobbie. Elliot finner på en historie til de andre dyrene i skogen (for å komme ut av å gifte seg med Giselle) før han planlegger ett redningsoppdrag for å redde Elliot. Hans beste venn Boog, Giselle, ekorn McSquizzy, piggsvinet Buddy og ett par ender Serge og Deni.

I mellomtiden møtes en rekke andre kjæledyr. Det er Fifi, en puddel, og hans bestevenn Roberto. To katter som heter Stanley og Roger, og de to hundene Rufus og Charlene. Disse kjæledyrene møter snart skogsdyrene på eventyr, og en stor konflikt mellom alle skogsdyrene og kjæledyrene oppstår.

## Stemme-skuespillere
* Joel McHale som Elliot.
* Mike Epps som Boog. 
* Cody Cameron som Mr. Weenie.
* Jane Krakowski som Giselle. Hun er forlovet med Elliot.
* Billy Connolly som McSquizzy.
* Crispin Glover som Fifi.
* Danny Mann som Serge. 
* Matthew W. Taylor som Deni
* Steve Schirripa som Roberto.
* Fred Stoller som en katt som heter Stanley.
* Sean Mullen som Roger. En annen katt som er bestevenn med Stanley.
* Diedrich Bader som en hund ved navn Rufus.
* Olivia Hack som Charlene. En annen hund, som er kjæresten til Rufus.

## Eksterne lenker
* 
*
Vilma Bánky

**Vilma Bánky** (født 9. januar 1901 i Nagydorog, Østerrike-Ungarn, død 18. mars 1991 i Los Angeles, California) var en ungarsk-født amerikansk skuespiller fra stumfilmens tid.

## Liv og virke
### Bakgrunn
Vilma Bánkys far var byråsjef i Franz Josephs rike, Østerrike-Ungarn. Kort etter at hun var født hadde faren blitt overført som politiløytnant til Budapest, og familien var med. Hun hadde to søsken - en eldre bror, Gyula (som senere reiste til Berlin der han ble gorfatter og kinematograf), og en yngre søster Gisella. Etter skolegang begynte så smått Vilmas skuespillerkarriere.

### Skuespillerinne
Hennes skuespiller-karriere begynte i Budapest, spredte seg deretter til Frankrike, Østerrike og Tyskland. Banky var best kjent for sine roller i filmer som *[[Ørnen (film)|Ørnen]]* og *[[Sjeikens sønn]]* med blant andre Rudolph Valentino og Ronald Colman. Hennes første filmopptreden var i filmen *Im Letzten Augenblick*, regissert av Carl Boese i Tyskland i 1919. På en tur til Budapest i 1925, oppdaget produsenten Samuel Goldwyn fra Hollywood hennes og signerte Banky til en film-kontrakt. Både hennes mor og far var kraftig imot Bánky sin skuespiller-karriere, likevel valgte hun å reise til USA i mars 1925.

I USA ble Banky hyllet som "The Hungarian Rhapsody" og ble en umiddelbart populær blant det amerikanske publikum. The New York Times bemerket i sin anmeldelse av hennes første amerikanske film, *[[Kjærlighetens melodi]]*, at hun var en sjelden skjønnhet. I 1925 dukket hun opp med Rudolph Valentino i *[[Ørnen (film)|Ørnen]]* og året etter hadde hun en rolle i *[[Sjeikens sønn]]*. Av hennes tjuefire filmer, er det bare åtte som fremdeles finnes i sin helhet. Andre filmer finnes det bare fragmenter av, og flere er gått tapt.

Banky giftet seg med skuespilleren Rod La Rocque i 1927, de forble gift frem til hans død i 1969. De hadde ingen barn sammen. Vilma Bánky døde 18. mars 1991 av hjerte-svikt, hun var 90 år gammel, men hennes død ble ikke offentliggjort før året etter. Hennes aske ble spredd på havet der hennes manns aske tidligere hadde blitt spredt. For hennes mange bidrag til den amerikanske filmindustrien, har Vilma Bánky blitt tildelt en stjerne på Hollywood Walk of Fame. Stjernen ligger ved 7021 Hollywood Boulevard.

## Filmografi (utvalg)
*1925 – *[[Kjærlighetens melodi]]*
*1925 – *[[Ørnen (film)|Ørnen]]*
*1926 – *[[Sjeikens sønn]]*
*1926 – *[[Ørkenens paradis]]*
*1927 – *[[Flammende kjærlighet]]*

## Referanser


## Litteratur
* *500 stars d'Hollywood et d'ailleurs*, Ed. Gründ, Paris, 1985

## Eksterne lenker
*
Sofus

**Sofus** er en nordisk form av *Sophus*, den latinske formen av det greske mannsnavnet Σοφος (*Sophos*), «evnerik» eller «kløktig». Navnet ble tatt i bruk i Danmark og Norge på 1800-tallet og hadde sin største utbredelse i Norge i denne perioden. I det 21. århundret er det mest brukt på Færøyene og Grønland, mens *Sofus* i Norge hovedsakelig har vært brukt som navn på kjæledyr.

## Etymologi
*Sofus* er en nordisk form av *Sophus*, som er den latinske formen av greske Σοφος (*Sophos*). Navnet kan også sees i sammenheng med kvinnenavnet *[[Sofia (navn)|Sofia]]*, avledet av greske *sophia*, «visdom». Det er i tillegg foreslått en mulig forbindelse til det arabiske mannsnavnet *Sufi*, «mystiker» eller «sufist».

Islandsk form av navnet er *Sófus*. Grønlandske varianter omfatter *Suuffu*, *Suuffusi*, *Suvfo* og *Suvfuse*.

## Utbredelse
*Sofus* og *Sophus* er dokumentert brukt i Danmark fra 1800-tallet. I Norge var navnet mest brukt på 1800-tallet og har senere hatt begrenset utbredelse. I Danmark økte bruken fra 1990-årene. Formen *Sohpus* ble godkjent som fornavn på Island i 2003.

Navnet er i det 21. århundret mest brukt på Færøyene og Grønland. I Norge var *Sofus* blant de hundre mest brukte kattenavnene i 2014 og blant de femti vanligste hundenavnene i en undersøkelse fra 2025.

Navnet forekommer også i kultursammenheng, blant annet i den danske familiefilmen *[[Far til fire og onkel Sofus]]* fra 1957.

|}

## Kjente personer med navnet
Personene i listen er sortert kronologisk etter fødselsår.

* Sofus Magdalus Høgsbro (1822–1902), dansk politiker
* Sophus Bugge (1833–1907), norsk språkforsker og folklorist
* Sophus Jacobsen (1833–1912), norsk maler
* Sophus Lie (1842–1899), norsk matematiker
* Sofus Arctander (1845–1924), norsk politiker og statsråd
* Sophus Tromholt (1851–1896), dansk fotograf og folkelivsskildrer
* Carl Sofus Lumholtz (1851–1922), norsk oppdagelsesreisende, etnograf og forfatter
* Kristian Sofus August Erslev (1852–1930), dansk historiker
* Sophus Claussen (1865–1931), dansk forfatter og poet
* Sofus Madsen (1881–1977), norsk billedhugger
* Sophus Nielsen (1888–1963), dansk fotballspiller
* Arnold Sofus Nordal (1909–2002), norsk farmakognost
* Sophus Clausen (1911–1999), norsk forretningsmann
* Bent Sofus Tranøy (født 1961), norsk forfatter og statsviter

## Referanser


## Eksterne lenker
*
Aker Philadelphia Shipyard

**Aker Philadelphia Shipyard ASA** er et verft som bygger skip for det amerikanske markedet.

## Referanser


## Eksterne lenker
* 
*
Real Unión

**Real Unión Club de Irún S.A.D.** er en spansk fotballklubb basert i byen Irun i Baskerland, nær grensen til Frankrike. Den ble grunnlagt i 1915. Klubben spiller for tiden i Segunda División B og de har sine hjemmekamper på Stadium Gal.

## Historie
Real Unión var blant de tidlige banebrytende spanske fotballag og sammen med andre baskiske klubber Athletic Bilbao, Real Sociedad og Arenas Club de Getxo var de med på å grunnlegge av La Liga i 1928. Klubben ble dannet i 1915 etter en sammenslåing av «Irún Sporting Club» og «Racing Club de Irún».

Klubben ble en kort stund kjent som «Unión Club Irún» før Alfonso XIII ga klubben kongelig godkjennelse. Under den andre spanske republikken byttet klubben tilbake til dette navnet. Real Unión vant senere den hjemlige cupen tre ganger, de slo Real Madrid i 1918 og på nytt i 1924. I 1927 slo de Arenas Getxo. De tapte 5-1 til FC Barcelona. Klubben rykket ned fra den øverste divisjonen i 1932.

## Eksterne lenker
* , på spansk
* Futbolme: omtale av klubben, på spansk
Escherichia coli O104:H4

**''Escherichia coli'' O104:H4** er en sjelden stamme av bakteriearten *[[Escherichia coli]]*, og årsaken til E. coli-utbruddet i 2011.

Før utbruddet i 2010 er det kun et dokumentert tilfelle av sykdom grunnet denne bakterien, det var da en koreansk kvinne ble syk i 2005.

## Referanser
Svenska Ishockeyförbundet

**Svenska Ishockeyförbundet** (stiftet 17. november 1922) er et særidrettsforbund som administrerer idrettene ishockey, paraishockey og inline hockey i Sverige. SIHF er medlem av Riksidrottsförbundet og Det internasjonale ishockeyforbundet (IIHF).

Sverige var representert ved LIHG-kongressen (i dag IIHF) i 1912–1913, men Sverige ble først medlem av forbundet i 1920. Ishockey har vært spilt i Sverige siden 1920, men de to første årene ble ishockey administrert av Svenska Fotbollförbundet. Forbundet er delt inn i fire regionsforbund og 22 distriktsforbund, med 408 aktive klubber og ca.  lag. SIHF består av  spillere og  dommere med løste lisenser (av spillerne er  menn/gutter og  er jenter/kvinner).

SIHF arrangerer blant annet Svenska hockeyligan (SHL), landets øverste divisjon på herresiden; Hockeyallsvenskan, som er landets nest øverste divisjon på herresiden; og Svenska damhockeyligan (SDHL), landets øverste divisjon på kvinnesiden.

Forbundet administrerer A-landslagene for kvinner og menn, juniorlandslag for menn (U20), ungdomslandslag for kvinner (U18) og menn (U18) og jentelandslaget og guttelandslaget (U16). Det finnes også landslag i paraishockey og inline hockey.

## Referanser


## Eksterne lenker
*
Antonio Lotti

**Antonio Lotti** (1667–1740) var en italiensk komponist.

## Liv
Lotti var sønn av Matteo Lotti, kapellmester ved hoffet i Hannover. Lotti sang i Markuskirkens kor allerede som barn mens han fikk sin kunstneriske utdannelse av Giovanni Legrenzi. På grunn av dennes undervisning og hjelp kunne Lotti debutere på scenen allerede som 16-åring i Legrenzis opera *Il Giustino*

31. mai 1692 ble Lotti utnevnt til andreorganist ved Markuskirken; han hadde allerede vist sine ferdigheter som hjelpeorganist. 17. august 1704 avanserte han til førsteorganist etter Giacomo Spada.

I 1716 komponerte han operaen *Costantino* for hoffet i Wien; partituret oppvares ved Østerrikes nasjonalbibliotek.

Da sønnen til kurfyrst August den sterke hørte Lottis musikk under et besøk i Venezia, inviterte han ham straks til Dresden. Lotti tok imot invitasjonen og var ved hoffet i Dresden mellom 1717 og 1719. Her skrev han sin mest kjente opera, *Teofane*, til bryllupsfesten for den senere kurfyrst Friedrich August. Lotti vendte tilbake til Venezia i 1719 og komponerte ikke flere operaer, men skrev til gjengjeld kammermusikk og kirkelige verk.

I 1731 hevdet den berømte komponisten Giovanni Battista Bononcini at han hadde skrevet madrigalen *In una siepe ombrosa*. Det kunne imidlertid bevises at madrigalen var tatt fra Lottis samling *Duetti, terzetti e madrigali* fra 1705, og Lottis allerede utmerkede ry ble etter dette bare enda bedre.

2. april 1736 fikk Lotti  stillingen som *Maestro di Cappella* ved Markuskirken i Venezia, en post som blant annet Claudio Monteverdi hadde bekledt. Andre søkere var Antonio Pollarolo, Nicola Porpora og Andrea Porta. Takket være sine komposisjoner var Lotti blitt temmelig velstående, men denne prestisjetunge stillingen kunne han ikke si nei takk til. 

Lotti var kjent som en utmerket lærer; blant hans elever finnes blant andre Domenico Alberti, Giovanni Battista Bassani, Baldassare Galuppi, Quirino Gaspari, Benedetto Marcello og Jan Dismas Zelenka. Lotti hadde også en begeistret tilhenger i Johann Adolf Hasse, en av tidens store operakomponister.

Antonio Lotti ble alvorlig syk i 1736 og døde 75 år gammel den 5. januar 1740. Han ble gravlagt i kirken San Geminian. Gravsteinen gikk tapt da kirken ble ødelagt i 1851.

Lotti er en sein, men verdig etterfølger etter Andrea Gabrieli, som hundre år tidligere førte den italienske kirkemusikken til et kunstnerisk høydepunkt.

Noen av Lottis operaer har vært oppført de senere årene, ved *[[Bachfest Leipzig]]* 2004 framførte *[[Batzdorfer Hofkapelle]]* operaen *Ascanio*, og under *[[Dresdner Musikfestspiele]]* i 2009 ble operaen *Teofane* oppført for første gang i moderne tid.

## Media

* Lotti's Gaude Maria framført av Ars Poliphonica (Youtube)

## Referanser


## Kilder
* 

## Litteratur
* Charlotte Spitz: *Antonio Lotti in seiner Bedeutung als Opernkomponist*. Avhandling, *Universität München* 1917

## Eksterne lenker
* 
* 
*  Biografi og katalog over Lottis kirkemusikk
*  [Lotti på Catholic Encyclopedia (engelsk Wikisource)](http://en.wikisource.org/wiki/Catholic_Encyclopedia_(1913)/Antonio_Lotti)
* 
* 
*